Coba ceritain soal Bensin dalam bahasa minangkabau

Bensin (kato serapan dari ; ) adolah ciek dari jinih bahan baka minyak nan dimaksuikkan untuak kandaraan bamotor roda duo, tigo, maupun ampek.

Jiko bensin dibaka pado kondisi ideal jo oksigen balimpah, mako akan dihasilkan CO2, H2O, dan energi paneh. Satiok kg bensin manganduang 42.4 MJ.

Bensin dibuek dari minyak mantah, cairan bawarno itam nan dipompa dari paruik bumi dan biaso disabuik juo jo namo minyak bumi. Caiaran iko manganduang hidrokarbon; atom-atom karbon pado minyak mantah iko bahubuangan ciek jo nan lainnyo jo caro mambantuak rantai nan panjangnyo nan babedo-bedo. Molekul hidrokarbon jo panjang nan babedo akan punyo sifaik nan babedo pulo. CH4 (metana) marupoan molekul paliang “ringan”; batambahnyo atom C pado rantai tasabuik akan mambueknyo samakin “barek”. Ampek molekul partamo hidrokarbon iyolah metana, etana, propana, dan butana. Pado temperatur dan tokanan suhu kamar, kaâmpeknyo bawujuik gas, jo batitiak didih masiang-masiang -107, -67,-43 dan -18 derajat C. Barikuiknyo, dari C5 hinggo ka C18 bawujuik caia, dan bamulo dari C19 ka ateh bawujuik padek.

Dangan batambah panjangnyo rantai hidrokarbon akan manaiakkan titiak didihnyo, sahinggo pamisahan hidrokarbon iko dilakuan jo caro distilasi. Prinsip ikolah nan ditorapkan di pangilangan minyak untuak mamisahkan babagai fraksi hidrokarbon dari minyak mantah.